CELEX: 32015R1897
Language: hu
Date: 2015-10-21 00:00:00
Title: A Bizottság (EU) 2015/1897 végrehajtási rendelete (2015. október 21.) a 2056/2001/EK rendeletnek a fogások kirakodására vonatkozó kötelezettség tekintetében történő módosításáról

22.10.2015   
            
            
               HU
            
            
               Az Európai Unió Hivatalos Lapja
            
            
               L 277/11
            
         A BIZOTTSÁG (EU) 2015/1897 VÉGREHAJTÁSI RENDELETE
   (2015. október 21.)
   a 2056/2001/EK rendeletnek a fogások kirakodására vonatkozó kötelezettség tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, 1998. március 30-i 850/98/EK tanácsi rendeletre (1) és különösen annak 48. cikkére,
   mivel:
   
               (1)
            
            
               Az 1380/2013/EU európai parlamenti és tanácsi rendelet (2) egyik célkitűzése a visszadobás gyakorlatának fokozatos megszüntetése a fogási korlátozás hatálya alá tartozó fajok állományait érintő fogások kirakodására irányuló kötelezettség bevezetése révén. Az Északi-tengerben található és a Skóciától nyugatra található tőkehalállomány helyreállítására vonatkozó kiegészítő technikai intézkedéseket megállapító 2056/2001/EK bizottsági rendelet (3) egyes rendelkezései a halak visszadobására kötelezik a halászokat. A kirakodási kötelezettség említett rendelettel való összeegyeztethetetlenségének felszámolása, valamint a kirakodási kötelezettség megvalósíthatósága érdekében módosítani kell az említett rendelkezéseket.
            
         
               (2)
            
            
               A kirakodási kötelezettség végrehajtásának biztosítása érdekében a 2056/2001/EK rendeletet úgy kell módosítani, hogy előírja, hogy a kirakodási kötelezettség hatálya alá eső fajokhoz tartozó tengeri élőlények valamennyi, a fogások összetételére vonatkozó korlátozásokat meghaladó, nem szándékos fogását ki kell rakodni és le kell vonni a kvótákból.
            
         
               (3)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   A 2056/2001/EK rendelet a következőképpen módosul:
   
               1.
            
            
               A 2. cikk a következő 3. ponttal egészül ki:
               „3.   »Nem szándékos fogások«: olyan tengeri élőlények véletlenszerűen ejtett fogásai, amelyeket az 1380/2013/EU európai parlamenti és tanácsi rendelet (4) 15. cikkének értelmében ki kell rakodni és le kell vonni a kvótákból akár azért, mert a minimális védelmi referenciaméretnél kisebb méretűek, akár azért, mert a fogások összetételére és a járulékos fogásokra vonatkozó szabályok értelmében megengedett mennyiségeket túllépve fogták ki őket.
               
                  (4)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).”"
						
            
         
               2.
            
            
               A szöveg a következő 9a. cikkel egészül ki:
               „9a. cikk
               Amennyiben a kirakodási kötelezettség hatálya alá eső fajhoz tartozó tengeri élőlényeket az e rendelet 4. cikkének (1)–(6) bekezdésében, 5. cikkének (2) bekezdésében, 6. cikkének (2) bekezdésében, 7. cikkében és 8. cikkében megállapított engedélyezett százalékos arányokat vagy mennyiségeket túllépő mennyiségben fognak ki, az 1380/2013/EU rendelet 15. cikke alkalmazandó. Ezeket a nem szándékos fogásokat ki kell rakodni, és le kell vonni a kvótákból. Ezek a nem szándékos fogások nem minősülnek a fogások összetételére vonatkozóan az említett cikkekben előírt százalékos arányok túllépésének.”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 21-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 125., 1998.4.27., 1. o.
   
   
      (2)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (3)  A Bizottság 2001. október 19-i 2056/2001/EK rendelete az Északi-tengerben található és a Skóciától nyugatra található tőkehalállomány helyreállítására vonatkozó kiegészítő technikai intézkedések megállapításáról (HL L 277., 2001.10.20., 13. o.).